Diari Oficial de la Generalitat Valenciana


Sumari del DOGV 9960, del 18-10-2024 (2024/10794)

RESOLUCIÓ complementària de 14 d’octubre de 2024, de la Conselleria d’Educació, Cultura, Universitats i Ocupació, per la qual s’adjudiquen i deneguen les beques per a l’alumnat que realitzarà estudis en els centres associats de la Universitat Nacional d’Educació a Distància en la Comunitat Valenciana, durant el curs acadèmic 2023-2024.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9960

Data del DOGV
:   18-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10648

CVE
:   GLZA-D-8275-04188

Data del document
:   14-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

Per l’Orde 74/2016, 23 de novembre, de la Conselleria d’Educació, Investigació, Cultura i Esport, es van establir les bases reguladores per a la concessió de les beques per a l’alumnat que realitzarà estudis en els centres associats de la Universitat Nacional d’Educació a Distància (UNED) en la Comunitat Valenciana (DOGV 7926, de 28.11.2016).

Mitjançant la Resolució de 25 de març de 2024, de la Conselleria d’Educació, Universitats i Ocupació, es van convocar beques per a l’alumnat que realitzarà estudis en els centres associats de la Universitat Nacional d’Educació a Distància en la Comunitat Valenciana durant el curs acadèmic 2023-2024 (DOGV 9819, de 02.04.2024).

De conformitat amb el que s’establix en l’apartat primer de la Resolució de 25 de març de 2024, la subvenció que es concedix a través de la resolució esmentada amb càrrec als pressupostos de la Generalitat per a l’any 2024, per un import global màxim de 75.000,00 € (setanta-cinc mil euros), estarà condicionada a l’Orde UNI/900/2023, de 4 de juliol, per la qual es fixen els preus públics pels servicis acadèmics universitaris i altres servicis en la Universitat Nacional d’Educació a Distància per al curs 2023-2024 (BOE 181, de 31.07.2023).

En data 31 de juliol es publica en el DOGV núm. 9905 la Resolució de la Conselleria d’Educació, Cultura, Universitats i Ocupació, de 23 de juliol de 2024, per la qual s’adjudiquen i deneguen les beques esmentades.

Amb posterioritat, a causa d’errors en el processament de les sol·licituds presentades, es detecta que algunes d’estes no han sigut tingudes en compte per l’aplicació informàtica habilitada a este efecte, per la qual cosa no figuren en les llistes de beques concedides i denegades de l’esmentada Resolució de 31 de juliol de 2024.

En data 25 de setembre de 2024 s’ha reunit la comissió de selecció que establix l’article 17.2 de l’Orde 74/2016 i, de conformitat amb el que disposa l’article 18 de l’orde esmentada, estudia i comprova estes sol·licituds i estén acta en la qual es concreta el resultat de la valoració efectuada.

A la vista d’esta acta, la Subdirecció General d’Universitats, com a òrgan instructor del procediment, segons l’article 18 de l’Orde 74/2016, ha formulat la proposta de resolució de data 30 de setembre de 2024 i l’eleva al director general d’Universitats. Vista la proposta de resolució, el director general d’universitats, per delegació del conseller d’Educació, Cultura, Universitats i Ocupació, segons l’article 19 de l’orde esmentada,

RESOL

*Primer*

Adjudicar les beques per a l’alumnat que realitzarà estudis en els centres associats de la Universitat Nacional d’Educació a Distància en la Comunitat Valenciana durant el curs acadèmic 2023-2024, a les persones sol·licitants que complixen amb els requisits que establix la Resolució de 25 de març de 2024, de la Conselleria d’Educació, Universitats i Ocupació, que s’esmenten en l’annex I d’esta proposta.

*Segon*

Denegar la beca a les persones sol·licitants esmentades en l’annex II d’esta proposta, per no complir algun o alguns dels requisits que establix la Resolució de 25 de març de 2024, de la Conselleria d’Educació, Universitats i Ocupació.

*Tercer*

Entregar, a favor de la Universitat Nacional d’Educació a Distància (UNED), l’import de les beques a l’alumnat beneficiari indicat en l’annex I, en la quantia total de 10.868,74 euros.

*Quart*

Finançar l’anterior quantitat, amb càrrec a la línia de subvenció S0225, «Beques alumnat ensenyaments universitaris i estudis superiors», del subprograma pressupostari 422E00, «Universitat i estudis superiors» del pressupost de la Generalitat per a 2024, dotada amb un import global de 22.492.755,00 € (vint-i-nou milions nou-cents mil euros), i destinar per a la concessió d’esta un import màxim de 75.000,00 euros (setanta-cinc mil euros) previst en la convocatòria.

*Quint*

La relació de sol·licituds de beques estimades i desestimades es publicarà en el *Diari Oficial de la Generalitat Valenciana*, i en la pàgina web següent: <https://ceice.gva.es/va/web/universidad/ayudas-y-becas>

*Sext*

La present resolució produirà efectes des del moment de la seua firma.

Contra la present resolució, que posa fi a la via administrativa, podrà interposar-se amb caràcter potestatiu un recurs de reposició davant del conseller d’Educació, Cultura, Universitats i Ocupació en el termini d’un mes comptat des de l’endemà de la publicació, de conformitat amb el que preveuen els articles 114, 123 i 124 de la Llei 39/2015, d’1 d’octubre, del procediment administratiu comú de les administracions públiques, o bé interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l’endemà de la publicació, d’acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.

  

València, 14 d'octubre de 2024

(p. d. Orde 74/2016; DOGV 7926, 28.11.2016)

José Antonio Pérez Juan

Director general d'Universitats

Esta disposició conté annexos. Consulteu-ne la versió en PDF.